(1) Členské štáty musia povoliť využívanie priľahlých frekvenčných pásiem uvedených v tejto tabuľke ako jedného frekvenčného pásma, pokiaľ sú splnené osobitné podmienky každého z týchto priľahlých pásiem. (2) Členské štáty musia povoliť využívanie frekvenčného spektra do výšky výkonu, intenzity poľa a hustoty výkonu uvedenej v tejto tabuľke. V súlade s článkom 3 ods. 3 rozhodnutia 2006/771/ES môžu zaviesť miernejšie podmienky, t. j. umožniť využívanie frekvenčného spektra s vyšším prenosovým výkonom, intenzitou poľa či hustotou výkonu. (3) Členské štáty môžu uplatniť iba tieto „dodatočné parametre (pravidlá týkajúce sa usporiadania kanálov, prístupu ku kanálu a obsadenia kanálu“ a nesmú k nim pridať iné parametre alebo požiadavky na prístup k frekvenčnému spektru a na zníženie interferencie. Miernejšie podmienky v zmysle článku 3 ods. 3 rozhodnutia 2006/771/ES znamenajú, že členské štáty môžu úplne vypustiť „dodatočné parametre (pravidlá usporiadania kanálov a/alebo prístupu ku kanálu a obsadenia kanálu)“ v danej kolónke alebo povoliť vyššie hodnoty. (4) Členské štáty môžu uplatniť iba tieto „iné obmedzenia využívania“ a nesmú k nim pridať ďalšie obmedzenia využívania. Keďže v zmysle článku 3 ods. 3 rozhodnutia 2006/771/ES možno zaviesť miernejšie podmienky, členské štáty môžu vypustiť ktorékoľvek z týchto obmedzení alebo aj všetky. (5) Táto kategória sa môže použiť pri každom type aplikácie, ktorá spĺňa technické podmienky (zvyčajne sa používa telemetria, diaľkové ovládanie, poplašné systémy, prenos údajov vo všeobecnosti a iné podobné aplikácie). (6) tomto frekvenčnom pásme musia členské štáty umožniť všetky alternatívne súbory podmienok používania. (7) „Pracovný cyklus“ znamená časový pomer jednohodinového intervalu, keď je zariadenie aktívne v prevádzke. Miernejšie podmienky v zmysle článku 3 odseku 3 rozhodnutia 2006/771/ES znamenajú, že členské štáty môžu povoliť pre „pracovný cyklus“ vyššiu hodnotu. (8) Zariadenia na privolanie pomoci pomáhajú starším alebo zdravotne postihnutým ľuďom nachádzajúcim sa v tiesni. (9) Do tejto kategórie patria napríklad zariadenia pre imobilizéry automobilov, na identifikáciu zvierat, poplašné systémy, zariadenia na detekciu káblových vedení, odpadové hospodárstvo, identifikáciu osôb, bezdrôtové hlasové kanály, na kontrolu vstupu, snímače priblíženia, systémy proti krádeži vrátane rádiofrekvenčných indukčných systémov proti krádeži, prenos údajov do vreckových zariadení, automatickú identifikáciu tovaru, bezdrôtové riadiace systémy a automatický vyber mýta. (10) Táto kategória zahŕňa indukčné aplikácie používané pri rádiofrekvenčnej identifikácii (RFID). (11) Táto kategória zahŕňa indukčné aplikácie používané pri elektronickom sledovaní tovaru (EAS). (12) Do tejto kategórie patria rádiové časti aktívnych implantovateľných zdravotníckych pomôcok, ako sú vymedzené v smernici Rady 90/385/EHS z 20. júna 1990 o aproximácii právnych predpisov členských štátov o aktívnych implantovateľných zdravotníckych pomôckach (Ú. v. ES L 189, 20.7.1990, s. 17). (13) Táto kategória zahŕňa systémy vytvorené osobitne na nehlasovú digitálnu komunikáciu medzi aktívnymi zdravotníckymi implantátmi, ako sú vymedzené v poznámke pod čiarou č. 18, a/alebo zariadeniami umiestnenými v/na tele a ďalšími zariadeniami mimo ľudského tela používanými na prenos fyziologických informácií o jednotlivých pacientoch, pri ktorých čas nezohráva rozhodujúcu úlohu. (14) Táto kategória zahŕňa vysielacie zariadenia, ktoré sa umiestňujú do tiel zvierat na zisťovanie diagnózy a/alebo na terapeutickú liečbu. (15) Táto kategória zahŕňa aplikácie, ktorými sú prepojené osobné audio zariadenia, vrátane mobilných telefónov a automobilové systémy a systémy určené na domácu zábavu. (16) Aplikácie pre bezdrôtové audio systémy vrátane bezdrôtových mikrofónov, bezdrôtových reproduktorov, bezdrôtových slúchadiel, bezdrôtových slúchadiel na prenosné použitie, napríklad s prenosnými CD prehrávačmi, kazetovými magnetofónmi alebo rádiovými zariadeniami, ktoré nosia ľudia pri sebe; bezdrôtových slúchadiel na použitie vo vozidle, napríklad na použitie s rozhlasovým prijímačom alebo mobilným telefónom atď.; zariadenia do uší na odposluch a bezdrôtové mikrofóny používané na koncertoch alebo iných javiskových predstaveniach. (17) Táto kategória sa vzťahuje na aplikácie, ktoré sa používajú na určovanie polohy, rýchlosti a/alebo iných vlastností objektu alebo na získanie informácií súvisiacich s uvedenými parametrami. (18) Radar na sondovanie hladiny v nádržiach (TLPR) je osobitným druhom rádiodeterminačnej aplikácie, ktorý sa používa na meranie hladiny v nádržiach a ktorý sa zavádza do kovobetónových alebo oceľovo-betónových nádrží alebo podobných zariadení s porovnateľnými tlmiacimi vlastnosťami. Nádrž slúži na skladovanie látok. (19) Vnútri uzavretej nádrže sa uplatňuje maximálny výkon, ktorý zodpovedá spektrálnej hustote EIRP – 41,3 dBm/MHz mimo 500 litrovej skúšobnej nádrže. (20) Táto kategória sa vzťahuje na aplikácie používané na kontrolu pohybu modelov (predovšetkým zmenšených reprodukcií vozidiel) vo vzduchu, na zemi alebo nad alebo pod vodnou hladinou.